
KONSULTACIJA SU RINKOS DALYVIAIS
[bookmark: _Hlk132912073]KONKRETAUS PIRKIMO „LABORATORINIAI REAGENTAI IR PAPILDOMOS PRIEMONĖS PRO-NATRIURETINIO SMEGENŲ PEPTIDO (NT PRO-BNP) TYRIMO ATLIKIMUI SU AUTOMATINIO IMUNOLOGINIO ANALIZATORIAUS PANAUDAI PIRKIMAS" ATLIEKAMO DINAMINĖS PIRKIMO SISTEMOS PAGRINDU, RINKOS KONSULTACIJA


Viešoji įstaiga CPO LT (toliau – CPO LT) ruošiasi vykdyti konkretų pirkimą pirkimą „Laboratoriniai reagentai ir papildomos priemonės pro-natriuretinio smegenų peptido (NT pro-BNP) tyrimo atlikimui su automatinio imunologinio analizatoriaus panauda pirkimas“ dinaminės pirkimo sistemos „Laboratorinių reagentų pirkimas“ (senos CVP IS Nr. 650328; naujos CVP IS ID 92769) pagrindu (toliau – Pirkimas). Pirkimas planuojamas vykdyti VšĮ Respublikinei Šiaulių ligoninei.
[bookmark: _Hlk93582290]Siekiant užtikrinti sąžiningą tiekėjų konkurenciją, racionalų lėšų naudojimą ir sklandų bei efektyvų planuojamo vykdyti Pirkimo procesą, vadovaujantis Lietuvos Respublikos viešųjų pirkimų įstatymo (toliau – VPĮ) 27 straipsniu, Pirkimui CPO LT vykdo šią rinkos konsultaciją.
Rinkos konsultacija vykdoma Centrinės viešųjų pirkimų informacinės sistemos priemonėmis (toliau – CVP IS). 
Rinkos dalyvius kviečiame:
1. Teikti pastabas / pasiūlymus / klausimus dėl prie šio kvietimo pridėtų Pirkimo techninės specifikacijos projekto ir Pirkimo sutarties projekto.
2. Atsakyti į klausimus (visi rinkos konsultacijos dalyvių atsakymai į šiuos klausimus bus laikomi konfidencialia informacija, kuri bus naudojama tik rinkos tyrimo tikslais, siekiant užtikrinti sąžiningą tiekėjų konkurenciją Pirkime bei suplanuoti racionalią, rinkos sąlygas ir galimybes atitinkančią Pirkimui skirtą lėšų sumą):
2.1. Ar dalyvautumėte Pirkime? 
2.2. Jeigu dalyvautumėte Pirkime, kokį konkretų ligoninės poreikius atitinkantį gaminį (gamintojo pavadinimas, modelis) galėtumėte pasiūlyti? 
2.3. Jeigu dalyvautumėte Pirkime, kokia būtų preliminari prognozuojama jūsų pasiūlymo vertė? Ar jūsų siūlomoms prekėms būtų taikomas 5 proc. PVM tarifas, ar mišrus PVM tarifas (t. y. 5 ir 21 proc.)?
Rinkos konsultacijos terminas nurodytas CVP IS.
Dalyvių pateikti atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam Pirkimui.
Rinkos konsultacija skelbiama iki Pirkimo pradžios. Rinkos konsultacijos paskirtis – pasirengti Pirkimui ir iki Pirkimo pradžios informuoti rinkos dalyvius bei kitus suinteresuotus asmenis apie ketinamą ateityje vykdyti Pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. Rinkos konsultacija nėra skelbimas apie Pirkimą ar išankstinis skelbimas apie Pirkimą. Šios rinkos konsultacijos paskelbimu dalyviai nėra kviečiami varžytis dėl Pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto / pirmenybės viešiesiems pirkimams, kurie bus skelbiami ateityje, ar jų rezultatams. Vadovaujantis VPĮ 27 straipsnio 3 ir 4 dalimis, rinkos konsultacijos dalyviai, nepažeidžiant visų Pirkime dalyvaujančių teisių ir konkurencijos, nepraranda teisės dalyvauti Pirkime.

